**ОБЩИНСКА ИЗБИРАТЕЛНА КОМИСИЯ – МОНТАНА**

**ПРОТОКОЛ № 57/10.11.2015 г.**

Днес 10.11.2015 г. в 15.00 часа, в гр. Монтана, ОИК – Монтана проведе заседание. На него присъстваха единадесет човека /Габриела Димитрова, Петя Гачовска,Румен Гоцов, Елизабета Ценкова, Сергей Тихолов, Петко Петков, Атанаска Кръстева, Йордан Александров, Камелия Александрова, Славиан Николов Цена Димитрова/ от състава на ОИК – Монтана. Председателят на ОИК – Габриела Илиева Димитрова - Николова, откри заседанието.

Прочете проекта за дневен ред на ОИК- Монтана, а именно: Заседанието се проведе при следния дневен ред:

1. Вземане на становище –писмено относно насрочено адм.дело № 572/2015 г. по описа на Административен съд против Решение № 395 от 01.11.2015 г. на ОИК Монтана.
2. Вземане на становище –писмено относно насрочено адм.дело № 571/2015 г. по описа на Административен съд против Решение № 391 от 01.11.2015 г. на ОИК Монтана.
3. Разни.

След което председателят на ОИК – Монтана даде думата на присъстващите да се изкажат относно дневния ред, имат ли забележки. Такива нямаше. Прикани членовете на ОИК – Монтана да гласуват поименно и явно относно дневния ред на заседанието.

ОБЩИНСКА ИЗБИРАТЕЛНА КОМИСИЯ МОНТАНА единодушно и поименно

ПРИЕМА проекта за дневен ред на 10.11.2015 г. както следва:

1. Вземане на становище –писмено относно насрочено адм. дело № 572/2015 г. по описа на Административен съд против Решение № 395 от 01.11.2015 г. на ОИК Монтана.
2. Вземане на становище –писмено относно насрочено адм.дело № 571/2015 г. по описа на Административен съд против Решение № 391 от 01.11.2015 г. на ОИК Монтана.
3. Разни.

**По т.1 от дневния ред докладва г-жа Габриела Димитрова.**

Същото ще бъде поето да се представлява от Председателя на ОИК Монтана. Подготвена е и писмена защита относно това че следва да се оспорва подадената жалба както и относно поддържането на решението на ОИК Монтана и потвърждаване на същото от Административен съд Монтана. С оглед направеното указание на Административен съд по делото за протокол на СИК и представянето му в оригинал е получено от ЦИК заверено копие. Проверени са и са подготвени изцяло преписката поради което се предлага да се гласува за подготвената писмена защита за насроченото Адм. дело№ 572 от 2015 г. – Административен съд Монтана да се приеме в този вид. ОИК –Монтана единодушно и поименно прие следното

ПРОЦЕДУРНО РЕШЕНИЕ:

ПРИЕМА изготвената писмена защита по адм. дело № 572/2015 г. по описа на Административен съд Монтана, насрочено за 11.11.2015 г. от 10,00 ч.

**По т.2** Докладва г-жа Камелия Александрова

По адм.дело № 571/2015 г. по описа на Административен съд Монтана е подготвено становище от нея, с оглед на следното: Да поддържа решение № 391/01.11.2015 г. на ОИК – Монтана, да оспорва жалбата като неоснователна, и да прави искания и възражения по направените искания от жалбоподателя / оспорващата страна/.

След което се премина към гласуване, като поименно и единодушно ОИК – Монтана прие следното

ПРОЦЕДУРНО РЕШЕНИЕ:

ПРИЕМА становището по адм. дело № 571/2015 г. по описа на Административен Съд Монтана, насрочено за 11.11.2015 г. от 10,30 ч. Представляването да се извърши от Камелия Александрова, съгласно приетото и влязло в сила решение № 400/04.11.2015 г. на ОИК – Монтана.

По т. Разни бяха разисквани процедурни въпроси, относно комплектоване на жалби и преписки, както и подготовка за преместване на документи и книжа на ОИК – Монтана.

Поради изчерпване на дневния ред заседанието беше закрито.

**ПРЕДСЕДАТЕЛ:**

Габриела Димитрова - Николова

**СЕКРЕТАР:**

Румен Димитров Гоцов